Брюксел: Имаме доверие в политическата система в България | webcafe.bg
Webcafe 14.11.2016, 14:29 (обновена 14.11.2016, 14:34)
Юнкер има пълно доверие в конституционната и политическата система на България и оставката на правителството не означава, че страната остава без управление. Коментари (0)| Вашият коментар
Председателят на Европейската комисия Жан-Клод Юнкер е поздравил новоизбрания български президент Румен Радев. Това съобщи на пресконференция говорител на комисията.Юнкер има пълно доверие в конституционната и политическата система на България и оставката на правителството не означава, че страната остава без управление. Конституционният ред предвижда да има служебно правителство, отбеляза говорителят.На пресконференцията е станало ясно, че няма точен срок за номинирането на следващия български еврокомисар. Когато Юнкер и българското правителство решат кой ще бъде предложен за поста, ще преминем на следващия етап - заяви говорителят на ЕК.Юнкер е сигурен, че ще разговаря със съответното ниво в София, за да се определи бъдещият български еврокомисар. Желанието на председателят на ЕК е да има жени комисари, с добри ресори и досега (в това отношение) има стопроцентов успех. Той удържа на обещанието си, даде на жените важни отговорности. Но говорителят на ЕК не се ангажира дали изискването към България ще бъде да посочи именно кандидат-жена.От Юнкер зависи и ресорът на следващия български еврокомисар, след като Йотингер ще поеме поста председател на комисията и комисар по бюджета на ЕС.
Oще: брюксел ек жан клод юнкер румен радев следващ български комисар Още от Свят